**Tom Erik Baret Heimen** (født 1975 i Molde) er en norsk basehopper, stuntmann og fjellklatrer. Han er regnet som en av verdens mest erfarne basehopperne og innehar verdensrekord for antall hopp fra over 1000 meter på ett døgn. Heimen har deltatt i en rekke TV- og filmproduksjoner.

Heimen ble kjent for det norske publikum med en oppsiktsvekkende *flyby* med vingedrakt i NRK-programmet «Oppdrag Sognefjorden» våren 2011. Samme året ble han nummer to i konkurransen World Base Race i Innfjorden.

I forbindelse med Ekstremsportveko 2009 ble det laget et lengre innslag for NRK Sporten der Heimen hadde en sentral rolle. Den samme uken var også det amerikanske nyhetsmagasinet *60 Minutes* fra CBS til stede og lagde innslaget *Birdmen* med JT Holmes i hovedrollen. Programmet gikk på lufta i USA 11. oktober 2009.

I episoden *Focused: Human Flight* kommer tre amerikanske basehoppere til Norge.

I 2012 var Heimen med på et oppdrag i Sør-Afrika for Saxo Bank, i forbindelse med lansering av en ny bankapplikasjon.

I den prisbelønnede dokumentaren *Sunshine Superman* fra 2014 hadde Heimen ansvar for koordinering av stuntene. Han har selv utført spekakulære stunts. Blant annet ved å hoppe fra 1200 meter høye Helsetkopen, med klærne i flammer.

  

I 2001 var Heimen nær ved å miste livet i en ulykke der skjermen ble utløst feil men hengte seg fast i et lite tre i fjellsiden. Heimen kom fra det uten større skader. I august 2011 rundet han 1000 utsprang fra faste objekt.

Rekorder
--------

Heimen passerte 2 000 basehopp i juni 2019. Han ble regnet som en av de mest erfarne basehopperne i verden.

I juni 2019 satte Heimen verdensrekord i antall hopp fra fjell over 1 000 meter og antall flydde høydemeter. I løpet av 24 timer utførte Heimen 66 basehopp fra fjellet Hoven i Loen, ved hjelp av gondolbanen Loen Skylift. Heimen fløy 66000 høydemeter. Han slo da rekorden til amerikaneren Miles Daisher, som hoppet 63 gangar.

Fjellklatrer
------------

I juni 2018 gjennomførte Heimen de syv kongelige fjelltoppene på under ett døgn. For å kalle seg Fjellkonge eller Fjelldronning i Romsdalen må man bestige fjellene Kongen, Dronninga, Store Trolltind, Gjuratind, Kvanndalstind, Store Vengetind og Romsdalshorn. Dette gjennomførte Heimen på 22 timer og 50 minutter. Heimen tilbakela 6 300 høydemeter, 33 kilometer, og fløy ned med vingedrakt og fallskjerm fra fem av toppene.

Referanser
----------

1. ↑   Rotten Tomatoes, «Tom Erik Heimen»[Hentet fra Wikidata]
2. 1 2 3  Solheim, Marita (21. juni 2019). «Ny verdsrekord i Loen – Tom Erik (43) klarte 66 basehopp på eitt døgn». *NRK* **(norsk nynorsk)**. Besøkt 19. desember 2019.
3. 1 2  toppturing.no: *Tom Erik Heimen*, hentet 4. juni 2023
4. 1 2  createspace.com: *Focused: Human Flight*, hentet 27. februar 2012
5. ↑  youtube.com: *Oppdrag Sognefjorden Flyby*, hentet 27. februar 2012
6. ↑  Romsdals Budstikke rbnett.no (18. juli 2011) Lange, Odd Roar. (2011) *Tom Erik Heimen med sølv i World Base Race – ønsker lovlig hopping i Trollveggen.* Arkivert 12. august 2011 hos Wayback Machine. , hentet 27. februar 2012
7. ↑  NRK.no: *Basehopp: Tom Erik Heimen*, hentet 27. februar 2012
8. ↑  CBS.com: *Birdmen*, hentet 27. februar 2012
9. ↑  rbnett.no (21. februar 2012): *Basehoppet i Afrika for storbank*[*død lenke*], hentet 27. februar 2012
10. ↑  imdb.com: *Sunshine Superman (2014) - Full Cast & Crew* hentet 4. juni 2023
11. ↑  Røyrvik, Renate Bævre Gilde,Håvard (11. mars 2014). «Sjekk det stuntet!». *rbnett.no*. Besøkt 19. desember 2019.
12. ↑  seher.no (6. mars 2011) *- Jeg husker jeg tenkte at «nå er jeg ferdig»* Arkivert 9. mars 2011 hos Wayback Machine. hentet 27. februar 2012
13. ↑  dagbladet.no (1. oktober 2004): *Overlevde basehoppuhell*, hentet 27. februar 2012
14. ↑  Friflyt.no

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) Tom Erik Heimen på Internet Movie Database Rediger på Wikidata